[{"text_idx": "#000000", "text": "Sumoo instigas al vekado de dormantaj libroj"}, {"text_idx": "#000001", "text": "Hori Jasuo elpensis la Esperanto-sumoon por ke ankau\u0306 komencantoj eklegu librojn en Esperanto, c\u0302ar nur tiel oni lau\u0306 li povas vivteni la lingvon. \u201dMi c\u0302iam ac\u0302etis plurajn Esperanto-librojn, sed tiuj libroj tuj kus\u0302is kaj endormig\u0302is en mia libros\u0302ranko, kaj neniam vekig\u0302is\u201d, li klarigas en intervjuo de Libera Folio."}, {"text_idx": "#000002", "text": "307 homoj el 38 landoj legis esperantlingvajn librojn inter la 15-a kaj 29-a de marto, kadre de la 62a Esperanto-sumoo. Sumoo estas tradicia japana sporto kie oni luktas kontrau\u0306 alia homo, sed en la Esperanto-sumoo oni luktas kontrau\u0306 si mem. Ekde 2009, c\u0302iun duan monaton centoj da esperantistoj partoprenas la projekton, kiu celas instigi legadon de esperantaj libroj. Ni intervjuis la inicitanton kaj c\u0302eforganizanton, Hori Jasuo, pri la projekto."}, {"text_idx": "#000003", "text": "Kio fakte estas la Esperanto-sumoo?"}, {"text_idx": "#000004", "text": "\u2013 La sistemo estas tre simpla. La partoprenantoj anoncas, ke ili legos iun libron dum la 15-taga Sumoa periodo kaj, ekzemple, 3 pag\u0302ojn c\u0302iun tagon. Lau\u0306 anonco au\u0306 promeso al si, ili legadas dum la Sumoo, kaj kiam iun tagon ili plenumas sian promeson, ili gajnas unu venkon, c\u0302u ili legas 20 pag\u0302ojn de filozofia libro au\u0306 c\u0302u unu pag\u0302on de infanlibro. Tiamaniere komencantoj kaj veteranoj povas \u201clukti\u201d dum 15 tagoj sur la sama ringo. Tial ec\u0302 komencantoj povas g\u0302oje partopreni en tiu Sumoo."}, {"text_idx": "#000006", "text": "\u2013 Mi estas multjara esperantisto, sed antau\u0306 ol mi komencis organizi tiun Sumoon, mi c\u0302iam hontis pro mia maldiligenteco pri legado de Esperanto-libroj. Mi c\u0302iam ac\u0302etis plurajn Esperanto-librojn, sed tiuj libroj tuj kus\u0302is kaj endormig\u0302is en mia libros\u0302ranko, kaj neniam vekig\u0302is. Mi sciis, ke samo okazas al multaj esperantistoj. Se ni ne legas librojn, nia Esperanto-kapablo neniam altig\u0302as, kaj la librokulturo velkas, nome nia nelegado signifas velkadon de Esperanto."}, {"text_idx": "#000007", "text": "\u2013 Tamen kiamaniere ni povos instigi esperantistojn legi librojn? C\u0302u ni simple havigu al ili celon, ekzemple legi 500 pag\u0302ojn dum unu jaro? Eble iuj veteranaj esperantistoj provos legi tiom da kvanto, sed komencantaj esperantistoj neniam volas, nek provas. Kiamaniere mi povos instigi ec\u0302 komencantojn legi librojn?"}, {"text_idx": "#000008", "text": "Statistiko pri la partoprentaro de la sumooj"}, {"text_idx": "#000012", "text": "\u2013 Resume la plej multaj partoprenas el Azio. S-ro Renato Corsetti ofte diras, ke venos tempo, kiam Azio estos la centro de Esperanto-movado. Li povas esti prava, sed mi timas, ke la japana movado maljunig\u0302is kaj en la estonteco ne povos sendi tiel multajn partoprenantojn kiel nun."}, {"text_idx": "#000013", "text": "Kiel la sumoo kontribuas al Esperantujo?"}, {"text_idx": "#000014", "text": "\u2013 Libroj longe kus\u0302antaj en s\u0302ranko vekig\u0302is. Longe la partoprenantoj legis tiujn dormintajn librojn, sed ili jam finis tiujn librojn kaj ac\u0302etas la novajn. Lau\u0306 statistiko, unu partoprenanto legas meznombre 60 pag\u0302ojn dum unu Sumoo. Certe la Sumoo kontribuas al la movado."}, {"text_idx": "#000015", "text": "\u2013 Mi estas verkisto. Mi verkas kaj eldonas, sed se esperantistoj ne legas miajn librojn, mia verkista laboro estas tute senutila. Mi estas certa, ke ankau\u0306 aliaj verkistoj g\u0302ojas pro la Sumoo. Anna Lo\u0308wenstein, Trevor Steele kaj Julian Modest estas tre s\u0302atataj verkistoj."}, {"text_idx": "#000016", "text": "Diplomo kiun ricevas la partoprenantoj de la sumoo"}, {"text_idx": "#000017", "text": "C\u0302u vi volas diri ion al niaj legantoj pri la projekto kaj legado?"}, {"text_idx": "#000018", "text": "\u2013 Por esperantistoj estas devo legi Esperanto-librojn kaj devas esti ankau\u0306 g\u0302ojo. Sen legado via kapablo ne altig\u0302as, nek vi povas vere g\u0302ui Esperanton. Sen ac\u0302eto de Esperanto-libroj la Esperanto-kulturo velkas kaj fine malaperos. Dum mi faras liston de partoprenantoj kaj vidas, kiujn librojn ili legas, mi c\u0302iam miras. En 300 partoprenantoj 270 homoj legas malsamajn librojn. Tio signifas, ke en Esperantujo ekzistas abundege da libroj, kiujn niaj prauloj verkis kaj eldonis en la pasintaj 130 jaroj. Tio estas gravega kultura heredaj\u0302o de Esperanto. Se vi ne tus\u0302us tiun abundecon, c\u0302u vi povus nomi vin esperantistoj?"}, {"text_idx": "#000019", "text": "\u2013 La Sumoo estas kreita por okupitaj, sed maldiligentaj homoj, kiel mi kaj kiel vi. Partprenante en la Sumoo, s\u0302ang\u0302u vian vivmanieron, la Esperanto-movadon kaj celu s\u0302ang\u0302i la mondon."}, {"text_idx": "#000020", "text": "\u2013 La Sumoo estas la plej granda leg-movado en la historio de la homaro, dank\u2019 al interreto kaj dank\u2019 al Esperanto. La Sumoo havas gravegan historian mision por s\u0302ang\u0302i la mondon pli paca kaj pli egala. Partoprenante en la Sumoo, vi povas dedic\u0302i vin al tiu sankta misio. La Sumoo ne estas simpla legkonkurso, sed grava mond-s\u0302ang\u0302ilo."}, {"text_idx": "#000021", "text": "La sekvanta Sumoo (la 63a) okazos inter la 10a kaj la 24a de majo. Pli da informoj troveblas c\u0302e la retejo "}, {"text_idx": "#000022", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000027", "text": "Mi metis malaprobon c\u0302ar mi ne konsentas kun vi pri tio, ke se oni ne partoprenas sumoon signifas ke oni obstine ne legas. Mi multe legas, en Esperanto kaj aliaj lingvoj, sed mi ne s\u0302atas devi legi pro konkurso, poentoj, ludo. Eble estas similaj homoj en Eu\u0306ropo."}, {"text_idx": "#000029", "text": "Luda konkurso ne kontrau\u0306 aliaj, sed kontrau\u0306 mi mem, ne tro malhonorigas. Esperanto-sumoo certe estas bona afero, c\u0302ar g\u0302i faras el individua legado socian eventon, kiu instigas al plia legado."}, {"text_idx": "#000032", "text": "Jen kial oni ne demandu, kial homoj ne s\u0302atis afis\u0302on, se oni ne pretos akcepti la respondojn."}, {"text_idx": "#000034", "text": "gramatikon mi ne konas kaj gazeton de abonas, librojn legu la verkisto \u2013 Estas mi Esperantisto"}, {"text_idx": "#000038", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]